**Cofnodion o gyfarfod Cyngor Cymuned Llanrug a Chwm y Glô a gynhaliwyd Nos Fawrth 19 o Ebrill 2016 yn y Sefydliad Coffa, Llanrug am 7:00 y.h.**

**Presennol:** Y Cynghorwyr Goronwy Hughes (Cadeirydd), Avril Jones (Is-gadeirydd), Alan Pritchard, Hefin Jones, Rhian Thomas.

**Ymddiheuriadau:** Y Cynghorwyr Meirwen Lloyd, Clifford Williams, Delyth Tomos, Rhys Parry, Meryl Green, Nan Humphreys, Richard Robinson, Philip Roberts.

1. **Croeso gan y Cadeirydd**

Estynnodd y Cadeirydd groeso i bawb i’r cyfarfod a nodwyd fod cworwm yn bresenol felly gall i Cyngor ymgymryd a phenderfyniadau.

1. **Derbyn Ymddiheuriadau:**

Derbyniwyd yr ymddiheuriadau fel a nodir uchod

1. **Datgan Buddiant Personol**

Yn unol a’r drefn arferol, rhain i’w nodi gan yr aelodau os yn berthnasol i’r hyn a drafodir.

1. **Cadarnhau Cofnodion Mis Mawrth 2016**

Cadarnhawyd Cofnodion Mis Mawrth ac fe’i arwyddwyd gan y Cadeirydd.

1. **Materion yn codi o’r cofnodion**
2. **Materion Parcio**

Nodwyd nad oeddem wedi derbyn ymateb eto yn dilyn ymweliad Mr Colin Jones o Gyngor Gwynedd i gyfarfod mis Mawrth parthed materion parcio.

**Penderfynnwyd:** Y Clerc i gysylltu a Mr Jones i holi am unrhyw ddiweddariad ond nodwyd fod llinnelau melyn ychwanegol wedi ei peintio yng Nghwm y Glô.

1. **Mwsog ar lwybrau’r fynwent**

Nodwyd fod angen chwynladdwr i ladd y mwsog ar lwybrau’r fynwent.

**Penderfynnwyd:** Gofyn wrth ein contractwr llwybrau os buasai yn ymgymryd a’r gwaith.

1. **Glanhau graffiti**

Nodwyd fod yr heddlu yn defnyddio stwff o’r enw ‘Nomix Power Wipes Graffiti Remover’ i lanhau graffiti.

**Penderfynnwyd:** Symud ymlaen i brynu’r uchod ar gyfer glanhau graffiti oddi ar offer ar faesydd chwarae’r Cyngor.

1. **Sbwriel ar gae Nant y Glyn**

Adroddwyd fod y bin gosaf i’ fynedfa drwy’r brif giat i gae chwarae Nant y Glyn wedi droi drosodd. Eglurwyd fod ymdrech wedi ei wneud i’w godi ond ei fod eto wedi ei wthio drosodd. Adroddwyd ymhellach fod tân wedi gychwyn ym mhen pellaf y cae chwarae.

Nodwyd fod staff Co-op wedi bod o amgylch yn codi sbwriel o gae Nant y Glyn fel rhan o’i gwaith yn y gymuned ac eu bod wedi llenwi 14 bag o ysbwriel

**Penderfynnwyd:** Y Clerc i gysylltu a PCSO Ian Rooksby i adrodd am y broblem a gofyn am fwy o bresenoldeb heddlu yn yr ardal ac anfon llythyr o ddiolch i Co-op am eu gwaith. Yn ogystol i drefnu fod llun yn cael ei roi yn Eco’r Wyddfa i gydnabod eu gwaith.

1. **Dŵr ger Ganllwyd**

Adroddwyd fod y Cyngor eisioes wedi penderfynnu i symud ymlaen i wneud y gwaith anghenrheidiol i ddatrys y broblem ac fod y Clerc wedi cysylltu a perchennog yr eiddo i’w hysbysu o hyn.

**Penderfynnwyd:** Cysylltu a Chyngor Gwynedd i ofyn am eu barn hwy ar beth yw’r ffordd orau i ddatrys y broblem a threfnu cyfarfod ar y safle gyda cynrychiolwyr o’r Cyngor, contractwr a perchennog yr eiddo.

1. **Cofrestru Llwybrau Cyhoeddus**

Adroddwyd ein bod wedi derbyn y ffurflenni i gwblhau’r cais i gofrestru llwybrau cyhoeddus. I gyd fynd a’n cais ar gyfer cofrestru llwybrau, roedd yn ofynnol darparu map 1:10,000.

**Penderfynnwyd:** Y Clerc y gysylltu a Chyngor Gwynedd i drefnu apwyntiad a gweld yn union beth sydd ei angen a symud ymlaen a’n cais.

1. **Cadarnhau’r Gyllideb ar gyfer 2016 / 2017**

Adroddwyd fod y pwyllgor Cyllid wedi cyfarfod ac wedi penu cyllideb ar gyfer 2016 / 2017. Aethpwy a’r aelodau drwy’r gyllideb gan nodi fod itemau newydd ynddi ar gyfer y flwyddyn yma oherwydd costau i ddarparu gwasanaethau ar ran Cyngor Gwynedd.

**Penderfynnwyd:** Derbyn yr adroddiad a cadarnhau’r gyllideb ar gyfer 2016 / 2017

1. **Adroddiad y Pwyllgor Cyllid**

Adroddwyd fod y pwyllgor Cyllid wedi cyfarfod ac wedi do di fyny gyda nifer o arghymellion yn unol a cofnodion y Pwyllgor Cyllid a gofynnir i’r Cyngor eu cymeradwyo.

**Penderfynnwyd:** Derbyn yr adroddiad a cymeradwyo’r arghymellion.

1. **Amserlen cyfarfodydd o’r Pwyllgorau Cyllid, Y Fynwent a Hamdden ar gyfer 2016 / 2017**

Adroddodd y Clerc oherwydd ein oblygiadau i fod yn agored a darparu mwy o wybodaeth i’r cyhoedd am waith y Cyngor, yna fe’i ystyrir yn ymarfer da i hysbysu dyddiadau’r cyfarfodydd y Cyngor ynghyd a’i Bwyllgorau ar ein gwefan am y flwyddyn ymlaen llaw. Gofynnir felly i’r Cyngor benderfynnu ar ddyddiadau o’r Pwyllgorau fel gellir rhoi amserlenni cyfarfodydd ar ein gwefan.

**Penderfynwyd:** Cytuno i roi amserlen cyfarfodydd ar ein gwefan gan nodi dyddiadau’r pwyllgorau (Cyllid, Y Fynwent a Hamdden) fel a ganlyn:

10 o Fai 2016

12 o Orffennaf 2016

11 o Hydref 2016

10 o Ionawr 2017

Gyda cyfarfodydd o’r Cyngor llawn i ddilyn y drefn bresennol ar y trydydd Dydd Mawrth o’r mis, bob yn ail rhwng Y Sefydliad Coffa, Llanrug ac Ysgol Gynradd Cwm y Glô, gyda’r cyfarfodydd a’r pwyllgorau i gychwyn am 7:00 yh.

1. **Llenwi Sedd Wag ar y Cyngor**

Adroddwyd fod un person o Gwm y Glo wedi datgan diddordeb o eistedd ar y Cyngor. Eto, hyd yma nid yw’r Cyngor wedi derbyn llythyr n acais ffurfiol gan y person i eistedd fel cynrychiolydd Cwm y Glo.

**Penderfynwyd:** Cysylltu unwaith eto gyda’r person i holi os yw’n parhau a diddordeb i eistedd ar y Cyngor, neu os nad ydym yn clywed rhywbeth erbyn y cyfarfod nesaf bydd rhais chwilio am rhywun arall.

1. **Materion Cynllunio**
2. **C16/0235/23/LL**

**Lleoliad y Safle: Tegfan, Ffordd yr Orsaf, Llanrug, Gwynedd,**

**LL55 4AG**

**Bwriad: Diwygio amod rhif 3 o caniatad C08A/0569/23/LL er mwyn newid yr oriau agor i 16.30 i 21.00 ar dydd Sul o 18.00 i 21.00.**

**Penderfynwyd:** Dim gwrthwynebiad a cefnogi’r cais.

1. **C16/0280/23/LL**

**Lleoliad y Safle: 9 Rhos Rug, Llanrug, Gwynedd, LL55 4BG**

**Bwriad: Codi estyniad deulawr ochr a cefn ca codi modurdy**

**Penderfynwyd:** Dim gwrthwynebiad a cefnogi’r cais.

1. **C16/0336/23/LL**

**Lleoliad y Safle: 18 Minffordd Estate, Llanrug, Gwynedd, LL55 4PU**

**Bwriad: Codi estyniad deulawr ochr a cefn**

**Penderfynwyd:** Dim gwrthwynebiad a cefnogi’r cais.

1. **Enw ar ystad ‘Sŵn yr Efail’, Llanrug**

Adroddwyd fod ebost wedi dderbyn gan y Cynghorydd Charles Jones yn dilyn ymholiadau ganddo at Gyngor Gwynedd, yn holi os buasai bosib cael enw o flaen ystad ynghyd a golau stryd. Oherwydd toriadau yng nghyllideb Cyngor Gwynedd, nid oedd yn edrych yn addawol iawn byddai’s ystad yn cael plac yn y dyfodol agos ac awgrymir os buasai’r Cyngor Cymuned yn fodlon darparu un.

Cyn symud ymlaen ac ystyried y cais, roedd yn ofynnol i’r Cyngor Cymuned benderfynnu ar enw swyddogol yr ystad.

**Penderfynwyd:**

1. **Cadarnhau enw’r ystad fel Sŵn yr Efail.**
2. **Y Clerc i hysbysu Cyngor Gwynedd o’r penderfyniad**
3. **Cytuno i brynu arwydd i’w roi fel enw ar y stad**
4. **Y Clerc i gysylltu a Chyngor Gwynedd i holi am enw darparwyr arwyddion cyffelyb**
5. **Y Clerc i gysylltu a’r datblygwr i holi am gyfraniad tuag at enw’r stad**
6. **Peidio i gytuno i dalu am oleuadau stryd oherwydd y gôst a diffyg cyllideb ar gyfer gwariant cyffelyb.**
7. **Llwybrau cyhoeddus**
8. Adroddwyd ein bodi wedi derbyn amcangyfrif y contractwr presenol i ymgymryd a’r gwaith o dorri a thacluso llwybrau cyhoeddus.

**Penderfynwyd:** Derbyn yr amcangyfrif oherwydd ei fod yr un pris a 2015 / 2016.

1. Adroddwyd gan y Clerc ein bod wedi derbyn ad-daliad llawn yn erbyn costau cynnal a chadw llwybrau cyhoeddus oddiwrth Cyngor Gwynedd ar gyfer 2015 / 2016.

**Penderfynwyd:** Derbyn yr adroddiad.

1. **Y Fynwent**

Nodwyd fod yn fynwent yn brysur iawn ar adegau, gyda nifer o deuluoedd yn ymweld, yn enwedig ar gyfnodau diweddar fel Sul y Blodau a’r Pasg. Nodwyd ymhellach fod cyflwr y fynwent yn daclus iawn ac fod sawl canmoliaeth wedi dderbyn gan aelodau am ei chyflwr.

Bydd yr aelodau yn cofio i ni grybwyll yn ein cyfarfodydd diweddar, yr angen i ystyried prynu mwy o dir ar gyfer y dyfodol. Ar hyn o bryd nid oes amcangyfrif gennym o faint o le sydd ar ôl yn y fynwent ac felly bydd angen mesur i weld faint o le sydd yn weddill a paratoi rhaglen yn seiliedig ar hyn i brynu tir.

**Penderfynwyd:** Derbyn yr adroddiad am y fynwent, a sicrhau ei bod yn cael ei chadw i’r un safon o leia, a symud ymlaen i ofyn i gontractwr os buasai yn gallu rhoi chwynladdwr i atal y mwsog ail dyfu ar y llwybrau cyhoeddus.

Cytunodd y Cynghorydd Hefin Jones a’r Cadeirydd fynd i’r fynwent i fesur ac amcangyfrif faint o le sydd ar ôl yn y fynwent ac i bwyllgor y fynwent ystyried yn eu cyfarfod nesaf.

1. **Hysbysfyrddau’r Cyngor Cymuned.**

Adroddwyd fod y Cyngor wedi trafod yn y gorffennol, symud ymlaen a pwrcasu hysbysfyrddau fel y gallai’r hysbysebion cyhoeddus gael ei arddangos. Mae angen penderfynnu’r canlynol:

1. Os ydym am barhau a pwrcasu hysbysfyrddau;
2. Sawl hysbysfwrdd rydym am bwrcasu;
3. Eu lleoliad;
4. Eu maint;

Rhagdybir byddai hysbysfwrdd yn codi proffeil y Cyngor Cymuned yn yr ardal, a byddai yn cyd fynd a rhaglen o Ymrwymiad Cymunedol y Llywodraeth.

Cafwyd trafodaeth ar y maint fyddai angen a penderfynnwyd maint A1 neu A0.

**Penderfynwyd:** Derbyn yr adroddiad, a symud ymlaen i bwrcasu dau hysbysfwrdd, un i’w leoli ar y wal yn y maes parcio Ystorfa, Llanrug a’r llall o gwmpas Ysgol Cwm y Glo. (Y Cynghorydd Alan Pritchard am anfon pwynt cyswllt i’r Clerc).

Y Clerc i geisio tri phris am hysbysfyrddau ar gyfer y ddau faint uchod ac adrodd yn ôl i’r cyfarfod nesaf.

1. **Maes Parcio Ystorfa Llanrug**

Nodwyd fod y wal wedi codi a bod nifer o geir yn parcio yn y Maes Parcio am gyfnodau hir. Adroddwyd fod y Cyngor Cymuned wedi cael pris gan Gyngor Gwynedd i ail beintio’r llinellau parcio oherwydd nid oedd y llefydd parcio i’w gweld ac yn enwedig lle parcio ar gyfer yr anabl. Gofynnir i’r Cyngor benderfynu os am symud ymlaen a gofyn i Gyngor Gwynedd ail linellu’r Maes Parcio.

**Penderfynwyd:** Y Clerc iofyn i Gyngor Gwynedd symud ymlaen a pheintio’r llinellau parcio cyn gynted a phosib.

Daeth y cyfarfod i ben am 20:46.

Arwyddwyd:

Cadeirydd: Dyddiad : 17 o Fai 2016